
LIETUVOS RESPUBLIKOS SEIMO
APLINKOS APSAUGOS KOMITETAS


PAGRINDINIO KOMITETO IŠVADA
DĖL Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projekto nr. xiiip-4276

2020-05-22  Nr. 107-P-25
Vilnius


1. Komiteto posėdyje dalyvavo: Komiteto pirmininkas Juozas Imbrasas, Komiteto nariai: pirmininko pavaduotojas Simonas Gentvilas, Kęstutis Bacvinka, Linas Balsys, Aistė Gedvilienė, Andrius Mazuronis, Kęstutis Mažeika, Petras Nevulis, Paulius Saudargas, Artūras Skardžius, Virginija Vingrienė;
komiteto biuro darbuotojai: biuro vedėja Birutė Pūtienė, patarėjai Jolita Jakučionytė, Rasa Matusevičiūtė, Audrius Želvys ir padėjėja Vida Katinaitė.
kviestieji asmenys: Lietuvos Respublikos aplinkos ministerija: viceministras Marius Narmontas, Statybos ir teritorijų planavimo politikos grupės vadovas Dainius Čergelis, vyresn. patarėja Algė Staniūnaitė-Tonkich, patarėja Astas Rokickienė, vyr. specialistė Donata Paulauskaitė, Gamtos apsaugos politikos grupės vyr. specialistas Eduardas Vaitkevičius, Bendrojo plano rengėjai: Ričardas Skorupskas, Jonas Volungevičius, Giedrė Ratkutė Skačkauskienė,  Lietuvos miško ir žemės savininkų asociacijos valdybos pirmininkas Algis Gaižutis.

2020-05-27 Nr. 107-P-26 
Vilnius


1. Komiteto posėdyje dalyvavo: Komiteto pirmininkas Juozas Imbrasas, Komiteto nariai: pirmininko pavaduotojas Simonas Gentvilas, Kęstutis Bacvinka, Linas Balsys, Aistė Gedvilienė, Andrius Mazuronis, Kęstutis Mažeika, Petras Nevulis, Paulius Saudargas, Artūras Skardžius, Virginija Vingrienė;
komiteto biuro darbuotojai: biuro vedėja Birutė Pūtienė, patarėjai Jolita Jakučionytė, Rasa Matusevičiūtė, Audrius Želvys ir padėjėja Vida Katinaitė.
kviestieji asmenys: Lietuvos Respublikos aplinkos ministerija: viceministras Marius Narmontas, Statybos ir teritorijų planavimo politikos grupės vadovas Dainius Čergelis, vyresn. patarėja Algė Staniūnaitė-Tonkich, patarėja Astas Rokickienė, vyr. specialistė Donata Paulauskaitė, Gamtos apsaugos politikos grupės vyr. specialistas Eduardas Vaitkevičius, Bendrojo plano rengėjai: Ričardas Skorupskas, Jonas Volungevičius, Giedrė Ratkutė Skačkauskienė, Lietuvos miško ir žemės savininkų asociacijos valdybos pirmininkas Algis Gaižutis.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas
2019-12-10
	
	
	
	Atkreipiame dėmesį, kad teikiamas projektas yra alternatyvus Lietuvos Respublikos Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektui Nr. XIIIP-4277. Atsižvelgus į tai, kad Lietuvos Respublikos Seimas, įvertinęs alternatyvius projektus, priims tik vieną iš jų, kyla abejonių, ar projekte reikia nurodyti, kurią iš abiejuose projektuose siūlomų Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų –koncepcijų Lietuvos Respublikos Seimas patvirtino. Todėl, svarstytina, ar žodžių ,, - koncepciją su I alternatyva“ nereikėtų išbraukti.
	Pritarti
	Pritarta II alternatyvai

	2.
	Seimo kanceliarijos Teisės departamentas
2019-12-10
	
	
	
	Korupcijos prevencijos įstatymo 8 straipsnio 1 dalies 16 punkte nustatyta, kad teisės akto projekto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius, susijusius su teritorijų planavimu. Atsižvelgus į tai, turėtų būti atliktas teikiamo projekto antikorupcinis vertinimas.
	Nepritarti
	Pritarta II alternatyvai



3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai:

	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	
	

	1.
	Seimo nariai 
P. Urbšys,
V. Bukauskas,
R. Juška
2020-03-25
	
	
	
	
	Argumentai:
Naujasis LR teritorijos bendrasis planas taps pagrindiniu šalies vystymosi dokumentu, sukuriančiu bendrą ir integralią šalies teritorijos erdvinio, aplinkosauginio, socialinio ir ekonominio vystymo viziją, suformuos naudojimo ir apsaugos prioritetus ir kryptis.
Siekiant detalesnio LR teritorijos bendrojo plano koncepcijos reglamentavimo, siūlytina papildyti Seimo nutarimo projektą nauju 2 straipsniu, kuriuo būtų įtvirtintas siūlymas Vyriausybei koncepcijos įgyvendinimui skirti ne mažesnę kaip 30 procentų dalį iš ES fondų lėšų.
Pasiūlymas:
Papildyti Seimo nutarimo projektą Nr. XIIIP-4276 nauju 2 straipsniu ir jį išdėstyti taip:
„2 straipsnis.
Siūlyti Lietuvos Respublikos Vyriausybei Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų – koncepcijos nustatytų regioninio planavimo nuostatų įgyvendinimui skirti ne mažiau kaip 30 procentų Europos Sąjungos fondų lėšų.“
	Nepritarti
	Pritarta II alternatyvai



6. Seimo paskirtų papildomų komitetų / komisijų pasiūlymai:

	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	
	

	1.
	Valstybės valdymo ir savivaldybių komitetas
2020-03-25
	
	
	
	
	Seimo nutarimo projektą Nr. XIIIP-4276 atmesti, nes pritarta alternatyviam Seimo nutarimo projektui Nr. XIIIP-4277.
	Pritarti
	

	2.
	Kaimo reikalų komitetas
2020-04-08
	
	
	
	
	Atmesti Lietuvos Respublikos Vyriausybės pateiktą Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektą Nr. XIIIP-4276, kadangi Komitetas pritarė alternatyviam Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektui Nr. XIIIP-4277
	Pritarti
	

	3.
	Ekonomikos komitetas
2020-05-15
	
	
	
	
	Atmesti Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektą Nr. XIIIP-4276, kadangi Komitetas nusprendė pasiūlyti pagrindiniam Seimo Aplinkos apsaugos komitetui patobulinti alternatyvų Lietuvos Respublikos Vyriausybės pateiktą Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektą Nr. XIIIP-4277.
	Pritarti
	



7. Komiteto sprendimas ir pasiūlymai:      .
7.1. Sprendimas Atmesti Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektą Nr. XIIIP-4276, kadangi Komitetas nusprendė pritarti alternatyviam Lietuvos Respublikos Vyriausybės pateiktam Seimo nutarimo „Dėl Lietuvos Respublikos teritorijos bendrojo plano valstybės teritorijos erdvinio vystymo krypčių ir teritorijos naudojimo funkcinių prioritetų patvirtinimo“ projektui Nr. XIIIP-4277.
7.2. Pasiūlymai:

8. Balsavimo rezultatai: už – 9, prieš – 0, susilaikė – 0.
9. Komiteto paskirti pranešėjai: Kęstutis Bacvinka.
10. Komiteto narių atskiroji nuomonė: negauta.

Biuro vedėja Birutė Pūtienė

